

****

 SPITALUL ORĂŞENESC TG. BUJOR

Galaţi, Tg. Bujor, str. Eremia Grigorescu, nr. 97

Telefon 0236.340577 Fax 0236.340985

Email: spitaltgbujor@yahoo.com

Web: www.spitaltgbujor.ro

Operator de date cu caracter personal nr. 12843

Nr. înreg. 3317/07.10.2025

**A N U N Ț**

Spitalul Orășenesc Tg. Bujor, cu sediul în Orașul Tg. Bujor, str. General Eremia Grigorescu, nr. 97, județul Galați, organizează concurs, în conformitate cu prevederile *Ordinului M.S. nr. 166/2023 pentru aprobarea metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist în unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare publice cu paturi, cu modificările și completările ulterioare*, în vederea ocupării următoarelor posturi:

* **1 post de medic specialist sau rezident în ultimul an cu examenul de specialitate promovat în specialitatea obstetrică-ginecologie,** cunormă întreagă, perioadă nedeterminată, 7 ore/zi, 35 ore/săptămână, în cadrul **Compartimentului Obstetrică-Ginecologie.**
* **1 post de medic specialist sau rezident în ultimul an cu examenul de specialitate promovat în specialitatea medicină internă,** cunormă întreagă, perioadă nedeterminată, 7 ore/zi, 35 ore/săptămână, în cadrul **Compartimentului Medicină Internă.**

**Dosarul de înscriere la concurs** va cuprinde următoarele documente:

1. formularul de înscriere la concurs, conform modelului prevăzut în anexa nr. 2 la *H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice*;
2. copie de pe diploma de licență și certificatul de specialist sau primar;
3. copii ale certificatului de membru și a avizului anual al organizației profesionale ;
4. dovada/înscrisul din care să rezulte că nu i-a fost aplicată una din sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv art. 628 alin. (1) lit. d) sau e) din *Legea nr. 95/2006 privind reforma în domeniul sănătății, republicată, cu modificările ulterioare*;
5. acte doveditoare pentru calcularea punctajului prevăzut în anexa nr. 3 la ordin;
6. certificat de cazier judiciar sau, după caz, extrasul de pe cazierul judiciar;
7. certificatul de integritate comportamentală din care să reiasă că nu a comis infracțiuni prevăzute la art. 1 alin. (2) din *Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare*;
8. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitarea abilitate cu cel mult 6 luni anterior derulării concursului;
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de căsătorie sau a altui document prin care s-a realizat schimbarea de nume, după caz;
11. curriculum vitae, model comun european.

Documentele prevăzute la lit. d) și f) sunt valabile 3 luni și se depun la dosar în termen de valabilitate. Adeverință care să ateste starea de sănătate conține, în clar, numărul, data, numele emitentului și calitatea acestuia, în formularul standard stabilit prin ordin al ministrului sănătății.

Copiile de pe actele prevăzute la lit. b), c), i) și j), se prezintă însoțite de documentele originale, care se certifică cu mențiunea ”conform cu originalul” de către secretarul comisiei de concurs.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

Dosarele de concurs se depun la serviciul Resurse Umane al instituției (telefon 0236.340577) până în data de 30.10.2025, ora 14:00.

**Condiții generale:**

Poate ocupa un post vacant persoana care îndeplinește condițiile prevăzute de *Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din OUG nr. 57/2019 privind Codul administrativ, cu modificările și completările ulterioare*:

1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaşte limba română, scris şi vorbit;
3. are capacitate de muncă în conformitate cu prevederile *Legii nr. 53/2003 – Codul Muncii, republicată, cu modificările și completările ulterioare*;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8. nu a comis infracțiuni prevăzute la art.1 alin. (2) din *Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare*, pentru domeniile prevăzute la art. 35 alin. (1) lit. h) din *H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice*.

**Condiții specifice:**

* diplomă de medic sau diplomă de licență în medicină și certificatul de medic specialist în specialitatea postului sau adeverință / dovada care atestă promovarea examenului de specialitate.

**Calendarul de desfășurare al concursului:**

|  |  |
| --- | --- |
| **17.10.2025** | Publicarea anunțului de concurs pe site-ul *posturigov.ro*, site-ul MS, pe site-ul și la sediul spitalului |
| **30.10.2025 , ora 1400** | **Data limită de depunere a dosarelor pentru înscrierea candidaților la concurs** |
| 31.10.2025 ora 1000 | Selecția dosarelor și afișarea listei cu rezultatul verificării dosarelor de înscriere la sediul spitalului |
| 03.11.2025 ora 1000 | Depunerea eventualelor contestații privind rezultatul verificării dosarelor |
| 04.11.2025 ora 1000 | Soluționarea contestațiilor și afișarea listei cu rezultatul final al verificării dosarelor de înscriere, la sediul spitalului |
|  |  |

Candidații declarați admiși la selecția dosarelor se pot prezenta la următoarea etapă a concursului.



Pentru transparența concursului, datele personale privind rezultatele în urma selecției dosarelor, a notării tuturor probelor, precum și a soluționării contestațiilor vor fi afișate anonimizat în baza numărului de înregistrare pe care candidatul îl primește în momentul depunerii dosarului.

Data și ora susținerii probei scrise și a probei clinice/practice pentru candidații admiși la selecția dosarelor va fi stabilită de comun acord de membrii comisiilor de concurs și vor fi afișate pe site-ul instituției și la avizierul acesteia, fără a depăși termenul legal de organizare al concursului de maxim 30 zile lucrătoare de la publicarea anunțului de concurs.

Toate probele de concurs se vor desfășura la sediul Spitalului Orășenesc Târgu Bujor din orașul Târgu Bujor, str Eremia Grigorescu, nr. 97, județul Galați, conform calendarului de concurs.

Anunțul de concurs însoțit de Regulamentul de concurs, precum și formularele necesare înscrierii la concurs, se afișează la sediul spitalului și pe site-ul instituției [www.spitaltgbujor.ro](http://www.spitaltgbujor.ro) la secțiunea *Anunțuri*.

Informații suplimentare se pot obține la biroul Resurse umane al instituției, telefon 0236.340577.

Tematica de concurs este cea pentru examenul de medic specialist sau rezident în specialitatea respectivă de pe site-ul Ministerului Sănătății <https://www.ms.ro/media/documents/Medicina_Internă.pdf>, <https://www.ms.ro/media/documents/Tematica-Ex-SPOcupare-post-Obstetrica-Ginecologie.pdf>

și va fi afișată la avizierul unității și pe site-ul acesteia, [www.spitaltgbujor.ro](http://www.spitaltgbujor.ro) la secțiunea *Anunțuri*, odată cu anunțul de concurs.

Manager

Dr.ec. Gheonea Victoria

Avizat,

Secretar comisie de concurs Reprezentantul organizaţiei sindicale

Resurse umane Agache Raluca Asistent medical Munteanu Mitică